የወሎ ቤተ አምሐራ በጎ አድራጎት ድርጅት በዋግኽምራ ሰቆጣ ከተማ በመገኘት ትልቅ የተጋድሎ ጀግንነት ለፈፀሙት ፃግብጂ ፋኖዎች ድጋፍ ማድረጉን አስታወቀ ። ጥር02/2014/አሻራ ሚዲያ/ የወሎ ቤተ አምሐራ በጎ አድራጎት ድርጅት በዋግኽምራ ሰቆጣ ከተማ በመገኘት ትልቅ የተጋድሎ ጀግንነት ለፈፀሙት ለፋኖ እና ለሚሊሻ አባላት 70,000 ብር /ሰባ ሺ ብር / ወጭ በማድረግ 75 ሬንጀር ሱሪ እና 75 ሬንጀር ቲሸርት ድጋፍ ማድረጉን አስታውቋል። በተመሳሳይም ማህበሩ ለአረጋውያን እመጫት እና ነፍሰጡር በጦርነቱ ጉዳት ለደረሰባቸው የህብረተሰብ ክፍሎች ሰቆጣ ከተማ ለ400 አባዎራ 450,000 ብር ወጭ የተደረገበት 100 ኩንታል ዱቄት ድጋፍ ማድረጉን ገልጧል። ዋግ ሹሞቹ አገር በማፅናት እና በመጠበቅ ረገድ ከቅድመ አያቶቻቸዉ የወረሱትን የአርበኝነት ቃል ኪዳን ሳይሸራርፉ ሊገድል፣ ሊዘርፍና ሊያወድም አልሞ የመጣዉን የትግራይ ወራሪ ሓይል፣ የአባቶቻቸውን የነ ዋግ ሹም ጓንጉልን፣ ጄኔራል ሃይሉ ከበደን ታሪክ በመድገም አኩሪ ጀብድ ፈፅመዋል ብሏል ድጋፉን ያበረከተው ወሎ ቤተ አምሐራ በጎ አድራጎት ድርጅት።
Source: Link to the Post